Semicultismos con grupos -NCT-, -MPT-, -LPT- y -RPT- redueitos:función, punto, tintura, chuntar, tentativa, imprenta, asunto, perentorio, escultor, absorciónBi ha qualque palabra con una evolución fonetica diferent de la que cabría esperar como espígol/espícol/espligo, que qualque autor considera una evolución semiculta.Apoticario y boticario son semicultismos derivaus de lo latín APOTHECARIUS que presentan una i en cuenta d'una e. Son formas con sufixo culto -ario que fan referencia a la apothếkê, que por vía popular dió bodega y a traviés de la forma itacista apothiki dió botica en aragonés, palabra que han puesto influir en la forma de lo semicultismo. Lo doblet popular ye botiguero, feito con sufixo -ero a partir de botiga, tamién derivau de apothiki pero que actualment ye documentau sobre tot de lo lexico aragonés oriental y sin significau de farmacia.